Lauri Liiv

Lauri Liiv (sündinud 11. veebruaril 1977) on eesti laulja, näitleja ja ansambli Black Velvet solist. Lauri Liiv õppis 1996–2000 Georg Otsa nimelises Tallinna Muusikakoolis, olles enne seda lapsepõlves laulnud 8 aastat Eesti Poistekooris. 1993/1994. aastal osales ta Eesti Televisiooni lauluvõistlusel "Laulukarussell", kus sai neljanda koha, ja 1994/1995. aastal võistlusel "Kaks takti ette". Sai tuntuks ansambli Black Velvet solistina lauluga "17". On olnud ka ansambli Family üks soliste. Oli koos Hanna-Liina Võsaga 1997/1998. aasta "Laulukarusselli" saatejuht. Koos Katrin Viirpaluga oli ta Eesti Televisiooni noortesaate "Suve TV" saatejuht. 1998. aasta Eurovisiooni lauluvõistluse Eesti eelvoorus esitas ta koos Kaire Vilgatsiga Kalle Ermi kirjutatud dueti "Kristallid". 1999. aasta Eurovisiooni lauluvõistluse Eesti eelvoorus esitas ta Sven Lõhmuse laulu "Soolo" ja aastal 2000 samal võistlusel esitas ta koosseisus "White Satin" Sven Lõhmuse laulu "Church Of Love". Lun Tha ("Kuningas ja mina"; Muusikaliteater; 1998) Phaedra ("Linnupuur"; Muusikaliteater; 1999) Koukol ja Herbert ("Vampiiride tants"; Muusikaliteater; 2000) Audrey2 ("Väike õuduste pood"; Eesti Draamateater; 2001) Enjolras ja Combeferre ("Les Miserablés"; Muusikaliteater; 2001) Pinocchio ("Pinocchio"; Bel-Etage; 2002) "Evita" (Vanemuine 2003) John ("Miss Saigon"; Muusikaliteater 2002; 2003 aastal andis samas rollis külalisetendusi Saksamaal ja Luksemburgis) "Oliver!" (Muusikaliteater 2003) Radames ("Aida"; Vanemuine; 2003) John ("Miss Saigon"; Helsingi Linnateater 2004-2005) Anatoli Sergijevski ("Chess"; Vanemuine; 2006) Riff ("West Side Story"; Vanemuine; 2005) Munkustrap ("Cats"; Vanemuine; 2005) Annas ("Jesus Christ Superstar"; Vanemuine; 2004) Chuckie ("Tutvumiskuulutus"; Muusikaliteater; 2007) Collins ("Rent"; Georg Malvius productions; 2004) Woof ("Hair"; Euroopa turnee Saksamaal, Austrias, Luksemburgis, Itaalias, Taanis, Rootsis ja Šveitsis – Arena Theater und Festspiel 2005–2008) Feully ja Enjolras ("Les Miserablés"; Theater Neuschwanstein Saksamaal; 2007) Molina ("Ämbliknaise suudlus"; Vanemuine; 2009–2011) "Evita" (Vanemuine 2009) Robertson Ay ("Mary Poppins"; Vanemuine 2011–2014) Enjolras ("Les Miserablés"; Tampere teater 2013–2014) Monsieur Firmin ("Ooperifantoom"; Vanemuine 2014–2018) Kenny Collins ("The Man Of The Moment"/"Miljonite lemmik" MTÜ Kell Kümme 2015-2016), draamaroll Siga Helmut ja Lumemees Karl ("Lotte unenäomaailmas"; Vanemuine 2015-2018) Wabash ("Armunud Shakespeare"; Eesti Draamateater 2016-2017), draamaroll Monsieur Thenardiér ("Les Miserablés"; Vanemuine 2017-...) Beadle Bamford ("Sweeney Todd"; Vanemuine 2018-2021) Cogsworth ("Kaunitar ja koletis"; Vanemuine 2018-2020) Monsieur Firmin ("Ooperifantoom"; Vanemuine 2020) Oskar, Onu jt. ("Johnny"; Tartu Lauluväljak 2021) Georg Schneider ("Uus peatükk; Vana Baskini Teater 2022 ), draamaroll Mutt Joonatan ja Karu Mati ("Lotte ja vana õunapuu saladus"; Ekspress Meedia produktsioon Saku Suurhallis 2022) Burnside ( "Lightyear"; Disney/Pixar animatsioon 2022), eestikeelne dublaaž Mauno ("Aabitsa kukk"; Vana Baskini Teater 2022-...), draamaroll Jääpurikas ("Lotte ja kadunud jõuluvana"; Ekspress Meedia produktsioon Unibet Arenal 2023) Lauri Liiv mängis aastatel 2013–2014 Unot TV3 telesarjas "Kartulid ja apelsinid". 2015. aastal osales ta briti koguperekomoöödia "Paddingtoni seiklused" eesti keelde dubleerimisel, andes oma hääle peaosalisele, karupoeg Paddingtonile. Sama rolli dubleeris ta ka 2017. aastal tehtud järjes "Paddington 2". Ta on osalenud TV3 populaarses telesaates "Su nägu kõlab tuttavalt" 3. hooajal, kus võitis kolmanda koha, ja Kuldsel hooajal, kus jäi lõppvõistlusel neljandaks. Ta on olnud korduvalt ka iga-aastase muusikaligala "Memory" solist ning osalenud muudes kontserdiprojektides, näiteks "Valge gospel", "Väike öömuusikal", "Olav Ehala laulud", "Kolm meest, naine ja kontsert"; "Unustamatu Mr.X - Georg Ots"; "Kolm meest, naine ja 90ndad" jpt. Lauri Liiv on välja andnud kaks albumit ansambliga Black Velvet ja ühe albumi ansambliga Family. Salvestanud koostöös Politseiorkestriga Arne Oidi lauludega plaadi "Kaks kuukiirt". Lauri Liiv tegutseb ka omanimelise Lauri Liiv Swing Band'i solistina. Bändi repertuaarist leiab Frank Sinatra ja Michael Bublé lugude paremiku. Aastal 2015 oli ta saatesarja "Detektiivimäng" saatejuht Kanal 2-s. On juhtinud ka telesaateid "Suve TV" (ETV) ja "Laulukarussell" (ETV) Aastal 2022 osales ansambliga Black Velvet konkursil "Eesti Laul 2022", kus saavutati Sven Lõhmuse lauluga "Sandra" 5 koht. 2024 – ETV "Ringvaate" Terasmikrofon ""Ringvaate" Terasmikrofoni pälvis Lauri Liiv". menu.err.ee. 25. märts 2024. Intervjuu, foto Lauri Liiv "Hüljatute" lavastusest Lauri Liiv lavastusest "Miss Saigon" Foto ansambliga White Satin, 2000. aasta Eurovisiooni lauluvõistluse Eesti eelvoor Lauri Liiv lavastusest "Linnupuur", foto Lauri Liiv Eesti Entsüklopeedias Anu Mõistlik. «Aidat» vaatasid jaheda ilmaga tuhanded. Tartu Postimees, 9. juuni 2003 Berk Vaher. Juhhaidii-Aida. Tartu Postimees, 9. juuni 2003